Kereta Sewa (drama)

Kereta Sewa merupakan sebuah siri drama televisyen Malaysia 2019 dibintangi oleh Hairi Safwan dan Amyza Aznan bersama barisan pelakon ensembel. Siri ini memulakan tayangan perdana di Slot Iris TV3 dari 9 April 2019 hingga 2 Mei 2019 menggantikan Plan Cinta.Drama Kereta Sewa (TV3) My Infotaip (15 April 2019). Dicapai pada 17 April 2019.Budiey (9 April 2019). Sinopsis drama Kereta Sewa lakonan Hairi Safwan Sensasi Selebriti. Dicapai pada 17 April 2019.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan mengenai Ramli yang mempunyai perniagaan kereta sewa. Dia sangat menyayangi kereta yang dimilikinya itu kerana itu lah satu-satunya punca pendapatan Ramli. Ramli perlu berdepan dengan pelbagai ragam pelanggan. 

Antara ragam penyewa kereta Ramli adalah seorang gadis cantik yang mahu menyewa kereta Ramli tetapi dia tiada lesen memandu. Ramli terpaksa menjadi pemandu gadis berkenaan dalam membantu gadis itu mengintip bakal tunangnya yang disyaki curang. Tidak cukup dengan itu, Ramli juga dikejutkan oleh rakan sekampungnya, Bell yang datang ke rumah untuk meminjam kereta bagi membawa isterinya, Shery yang hendak bersalin.

Perjalanan menjadi kelam kabut apabila mereka tersangkut dalam kesesakan jalanraya akibat kemalangan. Mereka terpaksa menggunakan jalan alternatif yang jauh. Ramli akhirnya terpaksa menjadi bidan terjun bersama-sama Bell untuk menyambut kelahiran bayi itu. Pelbagai lagi ragam pelanggan Ramli antaranya, pasangan yang ingin kahwin lari dengan meminjam kereta Ramli, rombongan kumpulan marhaban menggunakan kereta Ramli, bayi dijumpai dalam kereta Ramli dan kisah gadis misteri yang menghubungi Ramli untuk menyewa keretanya di tengah malam!

Bukan mudah rupanya menguruskan kereta sewa, macam-macam karenah pelanggan yang Ramli jumpa sejak memulakan perniagaan kereta sewanya itu. Ada juga pelanggan Ramli yang terisi minyak diesel hingga menyebabkan keretanya rosak dan menyebabkan dia lebih berwaspada untuk bagi sewa keretanya. Adakah Ramli dapat menyelesaikan masalah yang dibuat oleh setiap pelanggannya?

Pelakon
Pelakon Utama
 Hairi Safwan sebagai Ramli
 Amyza Aznan sebagai Kak Mona
 Along Eyzendy sebagai Aizat
 Pelakon Pembantu
Episod 1
 Chacha Maembong sebagai Farah
Episod 2
 Bell Ngasri sebagai Haris
 Wan Sharmila sebagai Zara
Episod 3
 Razak Ahmad sebagai Pak Cik Keropok Lekor
 Hafiz Nolan sebagai Eddy
Episod 4
 Jaja Iliyes sebagai Nini
 Azar Azmi sebagai Kawan Nini
Episod 5
 Kazar Saisi sebagai Pak Cik Nyanyuk
Episod 6
 Nina Iskandar sebagai Shikin
 Delimawati sebagai Kawan Kak Mona
Episod 7
 Keith Foo sebagai Abang Goreng Pisang
Episod 8
 Shiqin Kamal sebagai Kila
Episod 9
 Izzue Islam sebagai Eddie
 Taufiq Hanafi sebagai Dirinya Sendiri
 Oktovia Manrose sebagai Dirinya Sendiri
 Toi Nizam sebagai Pengarah Drama
Episod 10
 Reen Rahim sebagai Wani
Episod 11
 Syazwan Zulkifly sebagai Koneng
Episod 12
 Marissa Yasmin sebagai Milah
 Arash Mohamad sebagai Suami Milah
Episod 13
 Shahronizam Noor sebagai Abang Sidi
 Zalfa Zin sebagai Isteri Kedua Abang Sidi
 Jasmin Hamid sebagai Kak Min (Isteri Pertama Abang Sidi)
 Shasha Raman Isteri Ketiga Abang Sidi
Episod 14
 Syafnida Shuhaimi sebagai Ibu Bayi
Episod 15
 Fezrul Khan sebagai Sapiq

Rujukan

Kategori:Drama Melayu 2019
Kategori:Rancangan TV3